Diari Oficial de la Generalitat Valenciana


Sumari del DOGV 7372, del 01-10-2014 (2014/8800)

RESOLUCIÓ de 26 de setembre de 2014, de la directora general del Secretariat del Consell i Relacions amb les Corts, per la qual es disposa la publicació del conveni entre la Generalitat i l'Ajuntament de Domeño per a la creació d'una escola infantil de primer cicle, de titularitat municipal, en l'esmentada localitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7372

Data del DOGV
:   01-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/8800


Data del document
:   26-09-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * centre d'ensenyament

RESOLUCIÓ de 26 de setembre de 2014, de la directora general del Secretariat del Consell i Relacions amb les Corts, per la qual es disposa la publicació del conveni entre la Generalitat i l'Ajuntament de Domeño per a la creació d'una escola infantil de primer cicle, de titularitat municipal, en l'esmentada localitat. [2014/8800]  
La Generalitat i l'Ajuntament de Domeño han subscrit, prèvia tramitació reglamentària, l'1 de setembre de 2014, el conveni per a la creació d'una escola infantil de primer cicle, de titularitat municipal, en l'esmentada localitat.  
En compliment del que establix la clàusula deu del conveni, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 931/2014 i que figura com a annex d'esta resolució.  
  
València, 26 de setembre de 2014.- La directora general del Secretariat del Consell i Relacions amb les Corts: Marta Martí Arador.  
  
Conveni entre la Generalitat (Conselleria d'Educació, Cultura i Esport) i l'Ajuntament de Domeño per a la creació d'una escola infantil de primer cicle, de titularitat municipal, en l'esmentada localitat  
  
València, 1 de setembre de 2014  
  
Reunits  
D'una banda, María José Catalá Verdet, consellera d'Educació, Cultura i Esport, que actua en nom i representació de la Generalitat, en virtut de l'acord adoptat pel Consell el dia 11 de juliol de 2014.  
  
D'una altra banda, Francisco Gómez Asensio, alcalde president de l'Ajuntament de Domeño, facultat per a este acte per l'acord del Ple de l'esmentat ajuntament, de data 10 d'abril de 2014.  
  
Manifesten  
1. L'Ajuntament de Domeño va acordar sol·licitar la creació d'una escola infantil de la seua titularitat a Domeño, dins del marc educatiu vigent establit per la Llei Orgànica 2/2006, de 3 de maig, d'Educació (BOE 106, 04.05.2006).  
2. La disposició addicional segona, punt 2, de la Llei Orgànica 8/1985, de 3 de juliol (BOE 04.07.1985), Reguladora del Dret a l'Educació, establix que la creació de centres docents públics els titulars dels quals siguen les corporacions locals s'ha de realitzar per conveni entre l'administració educativa competent i les corporacions.  
3. El Servici d'Infraestructura ha emés un informe, de data 30 de març de 2012, a la proposta d'instal·lacions i ús educatiu, ja que s'ajusta al que disposa la normativa aplicable sobre els requisits mínims dels centres que impartisquen ensenyaments de règim general no universitaris.  
4. L'11 d'abril de 2012, la Direcció General d'Ordenació i Centres Docents va emetre un informe favorable respecte a la proposta d'instal·lacions i ús educatiu dels espais reflectits en els plans presentats per a la creació de la mencionada escola.  
5. La Unitat Tècnica de la Direcció Territorial d'Educació, Cultura i Esport de València ha emés un informe favorable en el seu àmbit competencial.  
6. Vist el compromís per part de l'Ajuntament de Domeño d'aportar la relació de professors i titulacions respectives abans de l'inici de les activitats educatives corresponents, de conformitat amb la legislació aplicable.  
Per això, en virtut de les competències que atorga el Reial Decret 2093/1983, de 28 de juliol, sobre traspàs de funcions i servicis de l'Administració de l'Estat a la Comunitat Valenciana en matèria d'educació i la Llei 7/1985, de 2 d'abril, Reguladora de les Bases de Règim Local, la Conselleria d'Educació, Cultura i Esport i l'Ajuntament de Domeño acorden subscriure el present conveni atenent les següents  
  
CLÀUSULES  
  
Primera  
L'objecte d'este conveni és la creació de l'una escola infantil de primer cicle, a Domeño, de titularitat íntegrament municipal, de conformitat amb la disposició addicional segona, punt 2, de la Llei Orgànica 8/1985, de 3 de juliol, reguladora del dret a l'educació (LODE) (BOE 159, 04.07.1985), amb les característiques, ensenyances i configuració que s'indiquen:  
Denominació genèrica: escola infantil de primer cicle.  
Denominació específica: Municipal.  
Domicili: travessia del Camí Vell de Chelva, avinguda de Llíria, s/n.  
Localitat: Domeño.  
Província: València.  
Codi: 03526143.  
Titular: Ajuntament de Domeño.  
Ensenyances: Educació Infantil, de primer cicle.  
Capacitat: 3 unitats amb un màxim de 37 places escolars, distribuïts de la manera següent:  
- 1 unitat per a xiquets de 0-1 any, amb 8 places escolars.  
- 1 unitat per a xiquets d'1-2 anys, amb 13 places escolars.  
- 1 unitat per a xiquets de 2-3 anys, amb 16 places escolars.  
  
Segona  
Esta escola impartirà el currículum de l'Educació Infantil establit per als centres educatius de l'àmbit territorial de la Comunitat Valenciana en el Decret 37/2008, de 28 de març, del Consell, pel qual s'establixen els continguts educatius del primer cicle de l'Educació Infantil a la Comunitat Valenciana (DOCV 03.04.2008).  
  
Tercera  
Correspon al titular de l'escola infantil la dotació pressupostària necessària per als gastos derivats del personal docent i no docent, així com del funcionament de l'esmentat centre, independentment de la possibilitat de concórrer a totes les convocatòries públiques que realitze la Consellería d'Educació, Cultura i Esport per a la concessió de subvencions o ajudes econòmiques als centres d'Educació Infantil.  
  
Quarta  
L'escola infantil se sotmetrà a l'autoritat de la Consellería d'Educació, Cultura i Esport i de la Inspecció Educativa en els termes que preveu el títol VII de la Llei Orgànica 2/2006, de 3 de maig, d'Educació, que regula la inspecció del sistema educatiu i la resta de la normativa de desplegament que pot dictar-se sobre la matèria mencionada.  
  
Quinta  
El titular de l'escola es compromet a:  
a) Complir el que establix sobre òrgans de govern dels centres públics el capítol III del títol V de la Llei Orgànica 2/2006, de 3 de maig, d'Educació.  
b) Complir la normativa aplicable que establix els requisits mínims dels centres que impartisquen ensenyances de règim general.  
c) Seguir les directrius acadèmiques de l'Administració educativa per als centres dependents de la Consellería d'Educació, Cultura i Esport, així com a presentar cada curs acadèmic una programació general anual en què consten les dades acadèmiques i administratives del centre.  
Així mateix, haurà de notificar a la Consellería d'Educació, Cultura i Esport els canvis de professorat que puguen produir-se i adjuntar a esta notificació els documents que justifiquen el compliment de la titulació exigida del nou professorat.  
d) La custòdia d'expedients d'alumnes, i tots els documents de caràcter acadèmic i administratiu que es generen.  
  
Sexta  
Este conveni produïx efectes el mateix dia de la seua firma; no obstant això, l'autorització d'obertura i funcionament del centre produirà efectes des de l'inici del curs acadèmic 2014/2015.  
  
Sèptima  
Les modificacions en les ensenyances, instal·lacions i la resta de requisits mínims, excepte les que suposen una nova autorització d'acord amb el que preveu l'article 13.2 del Reial Decret 332/1992, de 3 d'abril, seran notificades a l'Administració educativa, la qual instruirà el corresponent expedient, que es tramitarà, a falta d'una normativa específica per als centres docents públics, conforme al procediment regulat en el títol IV del dit Reial Decret 332/1992, de 3 d'abril. Finalitzarà la seua aprovació per resolució del conseller competent en matèria d'educació.  
  
En els supòsits arreplegats en l'article 13.2 esmentat abans, s'instruirà un expedient que donarà lloc a una nova autorització, i per això haurà de subscriure's l'oportú conveni entre les parts.  
  
Octava  
El present conveni tindrà una duració indefinida i es podrà extingir, no obstant això, per qualsevol de les causes següents:  
a) Per mutu acord de les parts.  
b) Per incompliment de les obligacions assumides per l'Ajuntament.  
  
c) Per denúncia d'una de les parts, després de l'avís previ de, com a mínim, sis mesos abans de l'inici del curs acadèmic en què s'haja d'extingir.  
d) Per canvi de titularitat, trasllat d'instal·lacions del centre o cessament de les activitats.  
Esta extinció produirà efectes a partir del final del curs escolar en què es produïsca la causa.  
En els supòsits previstos en els punts b) i d), l'extinció requerirà la comunicació prèvia de la Consellería al titular de l'escola.  
  
Novena  
L'aplicació i execució d'este conveni, incloent-hi a este efecte tots els actes jurídics que es puguen dictar per al seu desplegament o execució, no podrà tindre cap incidència en la dotació de tots i cada un dels capítols de gasto assignats a l'esmentada consellería, i en tot cas haurà de ser atesa amb els mitjans personals i materials de la consellería competent per raó de la matèria.  
  
Deu  
Este conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat i serà publicat en el Diari Oficial de la Comunitat Valenciana.  
  
  
Onze  
Este centre s'inscriurà en el Registre de Centres Docents de la Comunitat Valenciana.  
  
Com a prova de conformitat i perquè en quede constància, firmen les dos parts el present conveni en el lloc i la data esmentats anteriorment.  
  
La consellera d'Educació, Cultura i Esport: María José Catalá Verdet.  
L'alcalde president de l'Ajuntament de Domeño: Francisco Gómez Asencio.